CELEX: 22013D1224(01)
Language: lv
Date: 2013-12-16 00:00:00
Title: ES un Marokas asociācijas Padomes Ieteikums Nr. 1/2013 ( 2013. gada 16. decembris ) par ES un Marokas EKP rīcības plāna īstenošanu, ar ko tiek īstenots īpašais statuss (2013.–2017. g.)

24.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 352/78
            
         ES UN MAROKAS ASOCIĀCIJAS PADOMES IETEIKUMS Nr. 1/2013
   (2013. gada 16. decembris)
   par ES un Marokas EKP rīcības plāna īstenošanu, ar ko tiek īstenots īpašais statuss (2013.–2017. g.)
   ES UN MAROKAS ASOCIĀCIJAS PADOME,
   ņemot vērā Eiropas un Vidusjūras reģiona valstu nolīgumu par asociācijas izveidi starp Eiropas Kopienām un tās dalībvalstīm, no vienas puses, un Marokas Karalisti, no otras puses, un jo īpaši tā 80. pantu,
   tā kā:
   
               (1)
            
            
               Eiropas un Vidusjūras reģiona valstu nolīguma 80. pants pilnvaro Asociācijas padomi sniegt piemērotus ieteikumus nolīguma mērķu sasniegšanai.
            
         
               (2)
            
            
               Saskaņā ar Eiropas un Vidusjūras reģiona valstu nolīguma 90. pantu Pusēm ir jāveic visi vispārējie vai konkrētie pasākumi, kuri vajadzīgi, lai izpildītu saistības, kas izriet no nolīguma, un jānodrošina, lai minētajā nolīgumā izvirzītie mērķi tiktu sasniegti.
            
         
               (3)
            
            
               Eiropas un Vidusjūras reģiona valstu nolīguma Puses ir vienojušās par tekstu ES un Marokas Eiropas kaimiņattiecību politikas (EKP) rīcības plānam, ar ko tiek īstenots īpašais statuss (2013.–2017. g.).
            
         
               (4)
            
            
               Ar ES un Marokas EKP rīcības plānu atbalstīs Eiropas un Vidusjūras reģiona valstu nolīguma īstenošanu, pēc pušu vienošanās izstrādājot un pieņemot konkrētus pasākumus, ar ko sniedz praktiskus ieteikumus nolīguma īstenošanai.
            
         
               (5)
            
            
               ES un Marokas EKP Rīcības plānam ir divi mērķi – noteikt konkrētus pasākumus Eiropas un Vidusjūras reģiona valstu nolīgumā noteikto pušu saistību izpildei un nodrošināt plašāku regulējumu ES un Marokas attiecību tālākai nostiprināšanai, lai panāktu augstāku ekonomikas integrācijas pakāpi un politiskās sadarbības padziļināšanu atbilstīgi Eiropas un Vidusjūras reģiona valstu nolīguma vispārīgajiem mērķiem,
            
         IR PIEŅĒMUSI ŠO IETEIKUMU.
   Vienīgais pants
   Asociācijas padome iesaka Pusēm īstenot ES un Marokas EKP rīcības plānu, ar kuru tiek īstenots īpašais statuss (2013.–2017. g.) (1), ciktāl īstenošana ir vērsta uz to mērķu sasniegšanu, kuri ir izvirzīti Eiropas un Vidusjūras reģiona valstu nolīgumā par asociācijas izveidi starp Eiropas Kopienām un tās dalībvalstīm, no vienas puses, un Marokas Karalisti, no otras puses.
   
      Briselē, 2013. gada 16. decembrī
      
         
            Asociācijas padomes vārdā –
         
         
            priekšsēdētājs
         
         S. MEZOUAR
      
   
   
      (1)  Skatīt dokumentu ST 17584/13 http:// register.consilium.europa.eu